**REPUBLIKA HRVATSKA**

**ZAGREBAČKA ŽUPANIJA**

**OPĆINA RUGVICA**

**OBRAZLOŽENJE GODIŠNJEG IZVJEŠTAJA**

**O IZVRŠENJU PRORAČUNA OPĆINE RUGVICA**

**ZA 2024. GODINU**

Pripremio: Jedinstveni upravni odjel Općine Rugvica

**Rugvica, ožujak , 2025.**

1. **UVOD**

Člankom 89. Zakona o proračunu (Narodne novine, 144/21) (u daljnjem tekstu: Zakon) propisana je obveza Jedinstvenog upravnog odjela Općine Rugvica izrade godišnjeg izvještaja o izvršenju proračuna i dostave općinskom načelniku do 05. svibnja tekuće proračunske godine, a kojeg onda načelnik podnosi Općinskom vijeću na donošenje do 31. svibnja tekuće proračunske godine.

Pravilnikom o polugodišnjem i godišnjem izvještaju o izvršenju proračuna i financijskog plana (Narodne novine, 85/23) (u daljnjem tekstu: Pravilnik) propisuje se izgled, sadržaj, obveznici primjene, način i rokovi podnošenja, donošenja i objave polugodišnjeg i godišnjeg izvještaja o izvršenju proračuna i financijskog plana.

Godišnji izvještaj o izvršenju proračuna je ujedno i konsolidirani Godišnji izvještaj o izvršenju proračuna u kojem su obuhvaćeni i svi prihodi i rashodi proračunskog korisnika Dječji vrtić Medvjedići Rugvica.

Slijedom navedenog, polugodišnji/godišnji izvještaj treba sadržavati:

1. **Opći dio proračuna** 
   1. sažetak A. Računa prihoda i rashoda i B. Računa financiranja- prikaz ukupnih ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka.
   2. Račun prihoda i rashoda- sadrži prikaz prihoda i rashoda i iskazuje se prema proračunskim klasifikacijama u izvještajima:
      1. Prihodi i rashodi prema ekonomskoj klasifikaciji
      2. Prihodi i rashodi prema izvorima financiranja
      3. Rashodi prema funkcijskoj klasifikaciji
   3. Račun financiranja
      1. Račun financiranja prema ekonomskoj klasifikaciji
      2. Račun financiranja prema izvorima financiranja
2. **Posebni dio proračuna** 
   1. Izvršenje po organizacijskoj klasifikaciji
   2. Izvršenje po programskoj klasifikaciji
3. **Obrazloženje**
   * + Obrazloženje u polugodišnjem izvještaju o izvršenju proračuna sastoji se od obrazloženja općeg dijela izvještaja o izvršenju proračuna
     + Obrazloženje u godišnjem izvještaju o izvršenju proračuna sastoji se od obrazloženja općeg i posebnog dijela izvještaja o izvršenju proračuna
   1. **Obrazloženje općeg dijela** izvještaja o izvršenju proračuna sadrži:
      1. Obrazloženje ostvarenih prihoda i rashoda, primitaka i izdataka u izvještajnom razdoblju- dopunjuje podatke iz Računa prihoda i rashoda i Računa financiranja i sadrži:
         1. podatke o stanju novčanih sredstava na računima proračuna i proračunskih korisnika na početku i na kraju proračunske godine i
         2. Podatke o prihodima i primicima te rashodima i izdacima ostvarenim preuzimanjem nefinancijske i financijske imovine u naplati potraživanja javnih davanja
      2. Prikaz ostvarenog manjka, odnosno viška proračuna u izvještajnom razdoblju
   2. **Obrazloženje posebnog dijela** izvještaja o izvršenju proračuna za proračunsku godinu temelji se na obrazloženju proračuna i financijskih planova proračunskih korisnika, a sadrži obrazloženje izvršenja programa koje se daje kroz obrazloženje izvršenja aktivnosti i projekata zajedno s ciljevima koji su ostvareni provedbenim programom i pokazateljima uspješnosti realizacije tih ciljeva koji se sastoje od pokazatelja učinka i pokazatelja rezultata.
4. **Posebne izvještaje**
   * + U polugodišnjem izvještaju:
       1. Izvještaj o korištenju proračunske zalihe
       2. Izvještaj o zaduživanju na domaćem i stranom tržištu novca i kapitala
       3. Izvještaj o danim jamstvima i plaćanja po protestiranim jamstvima
     + U godišnjem izvještaju:
       1. Izvještaj o korištenju proračunske zalihe
       2. Izvještaj o zaduživanju na domaćem i stranom tržištu novca i kapitala
       3. Izvještaj o danim jamstvima i plaćanja po protestiranim jamstvima
       4. Izvještaj o korištenju sredstava fondova Europske unije
       5. Izvještaj o danim zajmovima i potraživanjima po danim jamstvima
       6. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova
5. **OBRAZLOŽENJE GODIŠNJEG IZVJEŠTAJA O IZVRŠENJU PRORAČUNA OPĆINE ZA 2024. GODINU**

Sažetak Računa prihoda i rashoda te Računa financiranja prikazuje ukupno ostvarene prihode i primitke te izvršene rashode i izdatke na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka.

Iz sažetka Računa prihoda i rashoda vidljivo je da su u izvještajnom razdoblju ostvareni ukupni prihodi od 11.229.740,90 eura što u odnosu na tekući plan za 2024. godinu predstavlja izvršenje od 81,94 %.

U izvještajnom razdoblju ukupni rashodi ostvareni su u iznosu od 12.504.742,79 eura što u odnosu na tekući plan za 2024. godinu predstavlja izvršenje od 71,37%.

Iz navedenog proizlazi razlika između ostvarenih ukupnih prihoda i rashoda, odnosno manjak prihoda Proračuna Općine Rugvica ostvaren u razdoblju I. – XII. 2024. godine u iznosu od 1.275.001,89 eura.

Primici od financijske imovine realizirani su u iznosu od 0,00 eura.

Izdaci za financijsku imovinu i za otplatu zajma realizirani su u iznosu od 217.814,20 eura.

Preneseni višak iz prethodne 2023. godine iznosi 4.062.257,014 eura te je ukupni rezultat poslovanja na kraju izvještajnog razdoblja **višak** u iznosu od **2.569.440,92 eura.**

* 1. ***OBRAZLOŽENJE OPĆEG DIJELA PRORAČUNA***
     1. **Obrazloženje ostvarenih prihoda i rashoda, primitaka i izdataka u izvještajnom razdoblju**

Obrazloženje ostvarenih prihoda i rashoda, primitaka i izdataka u izvještajnom razdoblju dopunjuje podatke iz Računa prihoda i rashoda i Računa financiranja.

Račun prihoda i rashoda sadrži prikaz prihoda i rashoda i iskazuje se prema proračunskim klasifikacijama u izvještajima prema ekonomskoj klasifikaciji, izvorima financiranja i funkcijskoj klasifikaciji.

***Prihodi i rashodi prema ekonomskoj klasifikaciji***

**6 – Prihodi poslovanja:** u izvještajnom razdoblju ostvareni ukupni prihodi poslovanja iznose 7.371.864,75 eura što u odnosu na tekući plan za 2024. godinu predstavlja izvršenje od 73,16%.

**61 - Prihodi od poreza:** u izvještajnom razdoblju ostvareni ukupni prihodi od poreza iznose 3.563.209,88 eura što u odnosu na tekući plan za 2024. godinu predstavlja izvršenje od 87,17%.

**611 – Porez i prirez na dohodak:** *Porez i prirez na dohodak od nesamostalnog rada i drugih samostalnih djelatnosti, Porez i prirez na dohodak od obrta i s obrtom izjednačenih djelatnosti, na dohodak od slobodnih zanimanja, na dohodak od poljoprivrede i šumarstva i drugih djelatnosti, Porez i prirez na dohodak od obrta i s obrtom izjednačenih djelatnosti i na dohodak od slobodnih zanimanja koji se utvrđuje paušalno, Porez i prirez na dohodak od samostalne djelatnosti inozemnih poreznih obveznika, Porez i prirez na dohodak od imovine i imovinskih prava, Porez i prirez na dohodak od iznajmljivanja stanova, soba i postelja putnicima i turistima, Porez i prirez na dohodak od najamnine i zakupnine, Porez i prirez na dohodak od dividendi i udjela u dobiti, Porez i prirez po odbitku od izuzimanja, Porez i prirez po odbitku na dohodak od kamata, Porez i prirez po odbitku na dohodak po osnovi primitaka na temelju udjela u dobiti članova uprave i zaposlenika, dodjelom i opcijskom kupnjom dionica trgovačkih društva, Porez i prirez od osiguranja života i dobrovoljnog mirovinskog osiguranja, Porez i prirez na dohodak po godišnjoj prijavi, Porez i prirez na dohodak utvrđen u postupku nadzora za prethodne godine*

U izvještajnom razdoblju ostvareni ukupni prihodi od poreza i prireza na dohodak iznose 3.011.400,33 eura. U odnosu na isto razdoblje 2023. godine ukupni prihodi od poreza i prireza na dohodak bilježe povećanje od 34,98%.

**613 - Poreza na imovinu:** *Porez na kuće za odmor, Porez na korištenje javnih površina, Porez na promet nekretnina*

U izvještajnom razdoblju ostvareni ukupni prihodi od poreza na imovinu iznose 504.164,33 eura . Ukupni prihodi od poreza na imovinu bilježe povećanje za 38,21%.

**614 - Porez na robu i usluge**: *Porez na potrošnju alkoholnih i bezalkoholnih pića, Porez na tvrtku odnosno naziv tvrtke*

U izvještajnom razdoblju ostvareni ukupni prihodi od poreza na robu i usluge iznose 47.645,22 eura . Ukupni prihodi od poreza na robu i usluge bilježe povećanje za 36,96%.

**63 - Pomoći iz inozemstva i od subjekata unutar općeg proračuna:** U izvještajnom razdoblju ostvareni ukupni prihodi od pomoći iznose 1.982.342,06 eura što u odnosu na tekući plan za 2024. godinu predstavlja izvršenje od 63,18%.

**633 - Pomoći iz proračuna**: *Tekuće pomoći iz državnog proračuna, Tekuće pomoći iz županijskih proračuna, Tekuće pomoći iz općinskih proračuna, Kapitalne pomoći iz državnog proračuna, Kapitalne pomoći iz županijskih proračuna*

U izvještajnom razdoblju ostvareni ukupni prihodi od pomoći iz proračuna iznose 1.522.141,98 eura. U odnosu na isto razdoblje 2023. godine ukupni prihodi od pomoći bilježe povećanje za 29,67%.

**636 - Pomoći proračunskim korisnicima iz proračuna koji im nije nadležan:***Tekuće pomoći iz državnog proračuna proračunskim korisnicima JLPRS- sufinanciranje programa Predškole*

U izvještajnom razdoblju ostvareni ukupni prihodi od pomoći proračunskim korisnicima iznose 3.525,40 eura. U istom razdoblju 2023. godine prihodi od pomoći proračunskim korisnicima ostvareni su u iznosu od 4.184,40 eura.

**638 - Pomoći temeljem prijenosa EU sredstava:***Kapitalne pomoći iz državnog proračuna temeljem prijenosa EU sredstava*

U izvještajnom razdoblju prihodi od pomoći temeljem prijenosa EU sredstava ostvareni su u iznosu od 456.674,68 eura. U odnosu na isto razdoblje 2023. godine ukupni prihodi od pomoći temeljem prijenosa EU sredstava bilježe smanjenje 86,00 za %.

**64 - Prihodi od imovine:** U izvještajnom razdoblju ostvareni ukupni prihodi od imovine iznose 223.297,31 eura što u odnosu na tekući plan za 2024. godinu predstavlja izvršenje od 82,81%.

**641 –** **Prihodi od financijske imovine:** *Kamate na depozite po viđenju*

U izvještajnom razdoblju ostvareni ukupni prihodi od financijske imovine iznose 885,21 eura. Ukupni prihodi od financijske imovine bilježe smanjenje za 53,94%.

**642 -Prihodi od nefinancijske imovine:***Naknade za koncesije, Prihodi od zakupa poljoprivrednog zemljišta, Prihodi od zakupa poslovnih objekata, Naknada za korištenje naftne luke, naftovoda i eksploataciju mineralnih sirovina, Spomenička renta, Ostali prihodi od nefinancijske imovine*

U izvještajnom razdoblju ostvareni ukupni prihodi od nefinancijske imovine iznose 222.412,10 eura. Ukupni prihodi od nefinancijske imovine bilježe povećanje za 72,37%.

**65 - Prihodi od upravnih i administrativnih pristojbi, pristojbi po posebnim propisima i naknada:** U izvještajnom razdoblju ostvareni ukupni prihodi iznose 1.603.015,50 eura što u odnosu na tekući plan za 2024. godinu predstavlja izvršenje od 62,11%.

**651 - Upravne i administrativne pristojbe:***Općinske upravne pristojbe*

U izvještajnom razdoblju ostvareni ukupni prihodi iznose 2.231,20 eura. Ukupni prihodi od nefinancijske imovine bilježe povećanje za 42,97%.

**652 - Prihodi po posebnim propisima:***Vodni doprinos, Sufinanciranje cijene usluge, participacije i slično, Ostali nespomenuti prihodi po posebnim propisima*

U izvještajnom razdoblju ostvareni ukupni prihodi po posebnim propisima iznose 344.911,91 eura. U odnosu na isto razdoblje 2023. godine ukupni prihodi od pomoći bilježe povećanje za 42,60%.

**653 - Komunalni doprinosi i naknade:** *Komunalni doprinosi, Komunalne naknade, Grobna naknada*

U izvještajnom razdoblju ostvareni ukupni prihodi od komunalnih doprinosa i naknade iznose 1.255.872,39. U odnosu na isto razdoblje 2023. godine ukupni prihodi od pomoći bilježe povećanje za 44,87%.

**7- Prihodi od prodaje nefinancijske imovine**: u izvještajnom razdoblju ostvareni ukupni prihodi od prodaje nefinancijske imovine ostvareni su u iznosu od 3.857.876,15 eura, što u odnosu na tekući plan za 2024. godinu predstavlja izvršenje od 106,31%. U odnosu na isto razdoblje 2023. godine ukupni prihodi od prodaje nefinancijske imovine bilježe smanjenje za 5,43%.

**71 - Prihodi od prodaje nefinancijske imovine:** U izvještajnom razdoblju ostvareni ukupni prihodi iznose 3.857.876,15 eura što u odnosu na tekući plan za 2024. godinu predstavlja izvršenje od 106,31%.

**711 - Prihodi od prodaje materijalne imovine- prirodnih bogatstava:***Prihodi od prodaje građevinskog zemljišta*

U izvještajnom razdoblju ostvareni ukupni prihodi od prodaje materijalne imovine ostvareni su u iznosu od 3.587.876,15 eura.

**3 – Rashodi poslovanja:** u izvještajnom razdoblju ostvareni ukupni rashodi poslovanja iznose 5.479.997,91 eura što u odnosu na tekući plan za 2024. godinu predstavlja izvršenje od 81,81%. U odnosu na isto razdoblje 2023. godine ukupni rashodi poslovanja bilježe povećanje od 112,18%.

**31 – Rashodi za zaposlene:** u izvještajnom razdoblju ostvareni ukupni rashodi za zaposlene iznose 876.489,94 eura što u odnosu na tekući plan za 2023. godinu predstavlja izvršenje od 22,71%.

Rashodi za zaposlene obuhvaćaju: Plaće za redovan rad, ostale rashode za zaposlene, doprinose za mirovinsko osiguranje, doprinosi za obavezno zdravstveno osiguranje.

**32 – Materijalni rashodi:** u izvještajnom razdoblju ostvareni ukupni materijalni rashodi iznose 2.057.336,38 eura što u odnosu na tekući plan za 2024. godinu predstavlja izvršenje od 73,93%.

Materijalni rashodi obuhvaćaju: Naknade za službena putovanja, naknade za prijevoz, stručno usavršavanje zaposlenika, ostale naknade zaposlenima, uredski materijal i ostali materijalni rashodi, materijal i sirovine, energija, materijal i dijelovi za tekuće i investicijsko održavanje, sitni inventar i autogume, službena, radna i zaštita odjeća i obuća, usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, računalne usluge, ostale usluge,naknade za rad predstavničkih i izvršnih tijela, povjerenstava i sl., premije osiguranja, reprezentacija, članarine, pristojbe i naknade, ostali rashodi poslovanja.

**34 – Financijski rashodi**: u izvještajnom razdoblju ostvareni ukupni financijski rashodi iznose 26.993,24 eura što u odnosu na tekući plan za 2024. godinu predstavlja izvršenje od 60,70%.

Financijski rashodi obuhvaćaju: kamate za primljene kredite i usluge banaka.

**35 – Subvencije:** u izvještajnom razdoblju ostvareni ukupni financijski rashodi za subvencije iznose 510.588,46 eura što u odnosu na tekući plan za 2024. godinu predstavlja izvršenje od 87,18%.

Rashodi za subvencije odnose se na subvencije trgovačkom društvima Rukom d.o.o..

**36 – Pomoći dane u inozemstvo i unutar opće države:** u izvještajnom razdoblju ostvareni ukupni rashodi za pomoći iznose 21.999,88 eura što u odnosu na tekući plan za 2024. godinu predstavlja izvršenje od 67,79%.

Pomoći dane u inozemstvo i unutar opće države obuhvaćaju: financiranje programa produženog boravka u Osnovnoj školi Rugvica.

**37 – Naknade građanima i kućanstvima na temelju osiguranja i druge naknade:** u izvještajnom razdoblju ostvareni ukupni rashodi za naknade iznose 451.246,08 eura što u odnosu na tekući plan za 2024. godinu predstavlja izvršenje od 83,53%.

Naknade građanima i kućanstvima na temelju osiguranja i druge naknade obuhvaćaju: socijalne potpore (naknade za opremanje novorođenčadi, troškovi stanovanja, jednokratne novčane pomoći, nabava drva za ogrjev, razne novčane pripomoći) i ostalo.

**38 – Ostali rashodi:** u izvještajnom razdoblju ostvareni ukupni ostali rashodi iznose 1.216.560,64 eura što u odnosu na tekući plan za 2024. godinu predstavlja izvršenje od 88,30%.

Ostali rashodi obuhvaćaju: financiranje rada političkih stranaka zastupljenih u Općinskom vijeću, tekuće pomoći raznim udrugama putem natječaja, ustanovama kao što su Crveni križ Dugo Selo i ostalo.

**4 – Rashodi za nabavu nefinancijske imovine**: u izvještajnom razdoblju ostvareni ukupni rashodi za nabavu nefinancijske imovine iznose 7.024.744,88 eura što u odnosu na tekući plan za 2024. godinu predstavlja izvršenje od 64,91%.

**41 - Rashodi za nabavu neproizvedene imovine:** u izvještajnom razdoblju ostvareni ukupni rashodi za nabavu neproizvedene imovine iznose 0,00 eura.

**42 - Rashodi za nabavu proizvedene dugotrajne imovine:** u izvještajnom razdoblju ostvareni ukupni rashodi za nabavu proizvedene dugotrajne imovine iznose 7.024.744,88 eura što u odnosu na tekući plan za 2024. godinu predstavlja izvršenje od 64,91%.

**Rashodi za nabavu proizvedene dugotrajne imovine odnose se na:** razne kapitalne investicije koje su provedene u 2024. godinu, među najvećima po rashodu su Dogradnja DV Medvjedići Rugvica, Izgradnja nogostupa po naseljima, Izgradnja Sportskog centra u Rugvici i Izgradnja prometnica.

***Prihodi i rashodi prema izvorima prihoda***

Ostvareni su prihodi iz izvora 1.4. – opći prihodi i primici u iznosu od 3.712.3339,43 eura što u odnosu na tekući plan za 2024. godinu predstavlja izvršenje od 87,90%.

U izvještajnom razdoblju ostvareni prihodi iz izvora 3.2. – vlastiti prihodi iznose 189.771,08 eura što u odnosu na tekući plan za 2024. godinu predstavlja izvršenje od 83,60%.

U izvještajnom razdoblju ostvareni prihodi iz izvora 5.0. i 5.1. - pomoći iznose 1.982.342,06 eura što u odnosu na tekući plan za 2024. godinu predstavlja izvršenje od 63,18%.

U izvještajnom razdoblju ostvareni prihodi iz izvora 7.1. – prihodi od prodaje nefinancijske imovine u vlasništvu JLS iznose 3.845.150,53 eura što u odnosu na tekući plan za 2024. godinu predstavlja izvršenje od 106,88%.

U izvještajnom razdoblju ostvareni prihodi iz izvora 8. – namjenski prihodi iznose 1.500.137,80 eura što u odnosu na tekući plan za 2024. godinu predstavlja izvršenje od 59,56%.

U izvještajnom razdoblju ostvareni rashodi financirani iz izvora 1.4. - opći prihodi i primici iznose 4.536.980,55 eura što u odnosu na tekući plan za 2024. godinu predstavlja izvršenje od 83,07%.

U izvještajnom razdoblju ostvareni rashodi financirani iz izvora 3.2. – Vlastiti prihodi iznose 196.158,81 eura što u odnosu na tekući plan za 2024. godinu predstavlja izvršenje od 86,41%.

U izvještajnom razdoblju ostvareni rashodi financirani iz izvora 5.01. i 5.1. - Pomoći iznose 1.018.090,13 eura što u odnosu na tekući plan za 2024. godinu predstavlja izvršenje od 54,03%.

U izvještajnom razdoblju ostvareni rashodi financirani iz izvora 7.1. – Prihodi od prodaje nefinancijske imovine u vlasništvu JLS iznose 5.438.864,58 eura što u odnosu na tekući plan za 2024. godinu predstavlja izvršenje od 71,51%.

***Prihodi i rashodi prema funkcijskoj klasifikaciji***

U izvještajnom razdoblju ostvareni rashodi za 01 Opće javne usluge iznose 1.200.133,84 što u odnosu na tekući plan za 2024. godinu predstavlja izvršenje od 80,89.

U izvještajnom razdoblju ostvareni rashodi za 03 Javni red i sigurnost iznose 210.152,99 eura, što u odnosu na tekući plan za 2024. godinu predstavlja izvršenje od 63,26%.

U izvještajnom razdoblju ostvareni rashodi za 04 Ekonomski poslovi iznose 1.526.125,54 eura, što u odnosu na tekući plan za 2024. godinu predstavlja izvršenje od 76,28%.

U izvještajnom razdoblju ostvareni rashodi za 05 Zaštita okoliša iznose 25.912,50 eura, što u odnosu na tekući plan za 2024. godinu predstavlja izvršenje od 48,73%.

U izvještajnom razdoblju ostvareni rashodi za 06 Usluge unapređenja stanovanja i zajednice iznose 7.053.149,45 eura, što u odnosu na tekući plan za 2024. godinu predstavlja izvršenje od 65,45%.

U izvještajnom razdoblju ostvareni rashodi za 07 Zdravstvo iznose 13.454,21 eura, što u odnosu na tekući plan za 2024. godinu predstavlja izvršenje od 50,69%.

U izvještajnom razdoblju ostvareni rashodi za 08 Rekreacija, kultura i religija iznose 444.126,85 eura, što u odnosu na tekući plan za 2024. godinu predstavlja izvršenje od 97,14%.

U izvještajnom razdoblju ostvareni rashodi za 09 Obrazovanje iznose 1.589.874,65 eura, što u odnosu na tekući plan za 2024. godinu predstavlja izvršenje od 90,17%.

U izvještajnom razdoblju ostvareni rashodi za 10 Socijalna zaštita iznose 441.812,76 eura, što u odnosu na tekući plan za 2024. godinu predstavlja izvršenje od 70,40%.

***Račun financiranja***

U izvještajnom razdoblju otplaćivao se kredit iz 2019 godine od Erste banke za potrebe provedbe projekta „Investicijsko ulaganje za izgradnju kapitalnih projekata“. Stanje duga po kreditu na dan 31. prosinca 2024. godine iznosi 1.611.765,20 eura. Također, vraćen je zajam iz državnog proračuna za plaćanje poreza po godišnjoj prijavi u iznosu 3,56 eura.

*Račun financiranja prema ekonomskoj klasifikaciji*

**8 – Primici od financijske imovine i zaduživanja:** u izvještajnom razdoblju 0,00 %.

**5 – Izdaci za financijsku imovinu i otplate zajmova:** u izvještajnom razdoblju ostvareni ukupni izdaci za financijsku imovinu i otplatu zajmova iznose 217.814,20 eura što u odnosu na tekući plan za 2024. godinu predstavlja izvršenje od 88,25%.

*Račun financiranja prema izvorima financiranja*

U izvještajnom razdoblju ukupni izdaci za financijsku imovinu i otplatu zajmova podmirili su se iz izvora 8 – namjenski prihodi.

* + 1. **Prikaz ostvarenog viška proračuna u izvještajnom razdoblju**

U izvještajnom razdoblju ostvareni su ukupni prihodi od 11.229.740,90 eura što u odnosu na tekući plan za 2024. godinu predstavlja izvršenje od 81,94 %.

U izvještajnom razdoblju ukupni rashodi ostvareni su u iznosu od 12.504.742,79 eura što u odnosu na tekući plan za 2024. godinu predstavlja izvršenje od 71,37%.

Iz navedenog proizlazi razlika između ostvarenih ukupnih prihoda i rashoda, odnosno manjak prihoda Proračuna Općine Rugvica ostvaren u razdoblju I. – XII. 2024. godine u iznosu od 1.275.001,89 eura.

Ostvaren je primitak u iznosu od 0,00 eura.

Za otplatu zajma realiziran je izdatak u iznosu od 217.814,20 eura.

Preneseni višak iz prethodne 2023. godine iznosi 4.062.257,01 eura te je ukupni rezultat poslovanja na kraju izvještajnog razdoblja višak u iznosu od 2.569.440,92 eura. Višak je nastao dijelom sukladno Izvješću o realizaciji programa korištenja sredstava od raspolaganja poljoprivrednim zemljištem od prihoda od raspolaganja poljoprivrednim zemljištem u iznosu od 159.115,80, a ostatak je preneseni višak iz 2023 godine koji je ostvaren od prihoda od prodaje od nefinancijske imovine, a služiti će za pokriće budućih rashoda i izdataka.

* 1. ***OBRAZLOŽENJE POSEBNOG DIJELA PRORAČUNA***

U posebnom dijelu proračuna planski podaci rashoda i izdataka raspoređeni su na način da se poštuju sve zakonom propisane klasifikacije:

• Organizacijska (podaci su razvrstani po razdjelima i glavama)

• Ekonomska (prilikom planiranja koriste se računi računskog plana)

• Funkcijska (svakom je programu dodijeljena šifra – četveroznamenkasti broj funkcije koji se izvršava kroz određene programe)

• Programska (unutar razdjela i glava proračuna osnovne planske cjeline su Programi, koji se izvršavaju kroz različite aktivnosti)

• Izvori financiranja (prihodi i primici grupirani su u skupine iz kojih se podmiruju rashodi i izdaci određene vrste i namjene; navedeno se provodi zbog praćenja namjenskog trošenja proračunskog novca).

Sažetak izvršenja rashoda i izdataka po programskoj klasifikaciji: Izvršeno I – XII 2024.

Razdjel 001 OPĆINSKO VIJEĆE, GLAVA 00101 OPĆINSKO VIJEĆE

Program 01: Donošenje akata i mjera iz djelokruga predstavničkog tijela 39.092,65

Razdjel 002 URED NAČELNIKA, GLAVA 00201 JEDINSTVENI UPRAVNI ODJEL

Program 02: Priprema i donošenje akata iz djelokruga izvršnih vlasti 2.060.185,39

Program 03: Program zaštita od požara i civilna zaštita 210.152,99

Program 04: Program javnih potreba u socijalnoj skrbi, udrugama i

ustanovama 637.108,61

Program 05: Program javnih potreba u predškolskom odgoju 52.888,75

Program 06: Program javnih potreba u školstvu 379.234,94

Program 07: Program javnih potreba u kulturi 82.426,85

Program 08: Program javnih potreba u sportu 335.300,00

Program 09: Održavanje objekata i uređaja komunalne

Infrastrukture 543.667,73

Program 10: Upravljanje grobljima i mrtvačnicama 0,00

Program 11: Razvoj poljoprivrede 77.667,75

Program 12: Izgradnja objekata za opće društvene potrebe 3.696.797,69

Program 13: Izgradnja objekata i uređaja komunalne infrastrukture 3.308.033,95

Program 14: Program Zaželi i zaposli se 50.068.04

Program 15: V Dječji vrtić Medvjedići 1.249.931,65

1. **POSEBNI IZVJEŠTAJI**
   1. **Izvještaj o korištenju proračunske zalihe**

Tijekom izvještajnog razdoblja na teret proračunske zalihe za razdoblje 01.01.2024. do 31.12.2024. godine od planiranih 13.272,28 eura korištena su sredstva u iznosu od 4.375,00. Sredstva su korištena za hitne intervencije na radovima izgradnje kanalizacije.

* 1. **Izvještaj o zaduživanju na domaćem i stranom tržištu novca i kapitala**

U izvještajnom razdoblju nije bilo novog zaduženja. Općina je u izvještajnom razdoblju otplatila glavnicu primljenog kredita Erste banke u iznosu od 217.810,64 eura koji je iskorišten u ranijoj godini.

Također, vraćen je zajam iz državnog proračuna za plaćanje poreza po godišnjoj prijavi u iznosu od 3,56 eura.

* 1. **Izvještaj o danim jamstvima i plaćanja po protestiranim jamstvima**

Na dan 31.12.2024. godine Općina Rugvica nema danih jamstava.

* 1. **Izvještaj o korištenju sredstava Fondova Europske unije**

U izvještajnom razdoblju korištena su sredstva fondova Europske unije u ukupnom iznosu od 456.674,68 eura. Ista su se koristila za projekt Dogradnje DV Medvjedići.

* 1. **Izvještaj o danim zajmovima i potraživanjima po danim jamstvima**

Na dan 31.12.2024. godine Općina Rugvica nema danih zajmova niti danih jamstava.

* 1. **Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**
     1. ***Stanje potraživanja na dan 31.12.2024.***

***16 - Potraživanja za prihode poslovanja (2.033.557,19 €)***

* Potraživanje za poreze( prema izvješću porezne uprave) **255.758,97**
* Potraživanja za prihode od imovine  **1.668.555,54**

*Potraživanja od koncesija 666.023,71*

*Potraživanja od zakupa 1.002.531,83*

* Potraživanja za upravne i administrativne **109.242,68**

pristojbe, pristojbe po posebnim propisima i

naknade

*Općinske naknade i pristojbe 0,00*

*Potraživanja za naknadu za uređenje voda 23.423,36*

*Potraživanja za grobna mjesta 0,00*

*Potraživanja za legalizaciju 1.326,23*

*Komunalni doprinos 4.159.33*

*Komunalne naknade 80.333,76*

*Potraživanja za priključke 0,00*

***17 - Potraživanja od prodaje nefinancijske imovine (53.080,58 €)***

**16- Potraživanja za prihode poslovanja – proračunski korisnik (32.749,49 €)**

* + 1. ***Stanje dospjelih obaveza na dan 31.12.2024. – konsolidirani izvještaj***

*232 Obveze za materijalne rashode 196.493,00*

*234 Obveze za financijske rashode 173.89*

*237 Obveze za naknade građanima i kućanstvima 4.216,07*

*238 Obveze za kazne, naknade štete i kapitalna pomoći 4.436,35*

*239 Ostale tekuće obveze 26.585,91*

*24 Obveze za nabavu nefinancijske imovine 630.478,03*

***2.6.3 Stanje nedospjelih obaveza na dan 31.12.2024. – konsolidirani izvještaj***

*23 Obveze za rashode poslovanja 532.527,34*

*24 Obveze za nabavu nefinancijske imovine 7.049,63*

*dio 25,26 1.611.765,19*

* + 1. ***Stanje potencijalnih obveza po osnovi sudskih sporova***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | | |  | | |  | |  |  | |
| |  |  |  |  |  |  |  |  | | --- | --- | --- | --- | --- | --- | --- | --- | | **POPIS SUDSKIH**  **SPOROVA U TIJEKU** | | **stanje 31.12.2024.** |  |  |  |  |  | | **RED.**  **BROJ** | **TUŽITELJ** | **TUŽENIK** | **SAŽETI OPIS PRIRODE SPORA** | **VRIJEDNOST PREDMETA SPORA** | **PROCJENJENO VRIJEME ODLJEVA ILI PRILJEVA SREDSTAVA** | **PROCJENA FINANCIJSKE OBVEZE OPĆINE** | **POČETAK SUDSKOG SPORA** | | 1. | Općina Rugvica | Grad Dugo Selo | Upis vlasništva na nekretninu | 317.649,92 eura | 2025. | 50.000,00 eura | 2021. | | 2. | Općina Rugvica | ING- GRAD d.o.o. | Parnični postupak | 65.043,10 eura | 2025. | 12.250,00 eura | 2023. | | 3. | Elka d.o.o. | Općina Rugvica | Parnični postupak | 13.454,39 eura | 2025. | 15.000,00 eura | 2023. | | 4. | Pavlović Zrinko | Općina Rugvica | Naknade štete | 6.700,00 eura | 2025. | 13.000,00 eura | 2023. | | 5. | Šutej Branka | Općina Rugvica, SANAC d.o.o.,  MAXMARA GRUPA d.o.o. | Parnični postupak | 5.000,00 eura | 2025. | 1.500,00 eura | 2024. | |  |  | |  |  | |  | | |
|  |  |  | |  |  | |  | | |

**JEDINSTVENI UPRAVNI ODJEL**